Viimastel aastatel suurt langust näinud BlackBerry esitas kohtule hagi idufirma vastu, mis toodab iPhone’ile füüsilist klaviatuuri. Kõnealuse idufirma üheks kaasasutajaks on USA tuntud telesaatejuht Ryan Seacrest, kes muuhulgas juhib talendisaadet American Idol. BlackBerryle ei meeldi idufirma iPhone’i korpus, mis lisab Apple’i telefonile füüsilise klaviatuuri võimaluse.
Typo Products poolt toodetav lisatarvik näeb väga sarnane välja BlackBerry telefonidelt tuntud klaviatuuriga. Toode hakkab firma kohaselt maksma 99 dollarit ning see jõuab esimeste klientideni jaanuari lõpus. Kanada telefonitootja väitel väärkasutab Typo Products neile kuuluvaid intellektuaalomandeid. Lisaks näeb BlackBerry, et firma soovib nende innovatsiooni najal teenida endale kasumit.
Pärast hagist teadasaamist teatas Typo Productsi esindaja, et nende klaviatuur on aastatepikkuse töö ning arenduse tulemus. Firma kavatseb kohtus enda kaitsta ning ei pane varasemaid plaane pausile. Typo Products esitleb kõmulist klaviatuuri CESi tarbeelektroonika messil ning müük algab endiselt jaanuari viimastel päevadel.
Allikas: Mashable